##### Kremnické Laso 2023

**17. ročník celoslovenskej súťažnej prehliadky**

**detských a mládežníckych hudobných skupín a spevákov sólistov**




Termín konania: **3. máj 2023**

Miesto konania: Mestské kultúrne stredisko Kremnica, Križkova 391/6

Organizátori: ZUŠ J. L. Bellu Kremnica a OZ Bašta Musica Kremnica

**Spolupráca a partneri súťaže:** Mesto Kremnica, Nadácia Tubapack, Nadácia Ardis, NEMAK,

Total Music Zvolen, Krempek – Kremnická pekáreň,

Milí kolegovia hudobníci!

Po roku sa opäť začíname tešiť na Vás, našich hostí, súťažiacich nášho a Vášho Kremnického lasa, ktoré pre Vás pripravujeme už 17. krát.

Kremnické laso je súťažou pre **spevákov sólistov a hudobné skupiny** interpretujúce široké spektrum moderných hudobných žánrov.

Veríme, že do Kremnice opäť zavítajú mnohí súťažiaci, ktorým môže naša súťaž priniesť aj honorované hrania na podujatiach v roku 2023 a 2024 v Kremnici, Žiari nad Hronom či v Handlovej. Okrem toho pripravíme vďaka našim partnerom a hudobninám Total Music zo Zvolena opäť hodnotné hudobné ceny pre víťazov jednotlivých kategórií.

Všetky potrebné informácie nájdete nižšie, v Súťažnom poriadku. V prílohe Vám posielame aj Prihlášky (oddelené pre kategórie skupín a sólistov).

Už dnes sa tešíme na stretnutie s Vami a na príjemné chvíle strávené s priateľmi z celého Slovenska v našej krásnej Kremnici.

S úctou



Marián Vojtko DiS. art.

zodpovedný za organizáciu súťaže

Súťažný poriadok

### Vekové a žánrové kategórie

SPEVÁCI SÓLISTI

A1 / sólo speváci 12 - 15 roční (ročníky 2011 - 2008)

A2 / sólo speváci 16 - 19 roční (ročníky 2007 – 2004)

* podmienkou je kvalitný podklad na riadne označenom CD, resp. USB kľúči (formát MP3), prípustný je aj vlastný živý sprievod žiaka, resp. sprievod pedagóga, alebo iného hudobníka,
* rozsah repertoáru je jedna súťažná pieseň (**max. 5 minút**),
* kategória dvojíc otvorená nebude

HUDOBNÉ SKUPINY

B1 / hudobné skupiny do 12 rokov

B2 / hudobné skupiny do 15 rokov

B3 / hudobné skupiny do 20 rokov

* podmienkou je živé vystúpenie hudobnej skupiny, bez použitia playbacku, resp. half playbacku,
* rozsah repertoáru sú dve súťažné piesne (**max. 10 minút**),

#### Iné ustanovenia

* **POZOR!!!** Vzhľadom na každoročnú vysokú účasť skupín, si vyhradzujeme právo uzavrieť prijímanie prihlášok pri dosiahnutí **24 prihlásených skupín!!!** O neprijatí prihlášky budeme po uzavretí dvadsaťštvorky informovať obratom. Poplatky uhrádzajte až po potvrdení prijatia prihlášky.
* Vysielajúca organizácia môže prihlásiť **do každej kategórie maximálne troch súťažiacich spevákov sólistov a dve hudobné skupiny**.
* Zaradenie do vekových kategórií je podľa **priemerného** **veku členov hudobnej skupiny**, resp. u **spevákov sólistov** podľa veku speváka, ktorý nesmie danú vekovú hranicu prekročiť v roku 2023.
* V súťaži budú okrem vyhodnotenia a ocenenia prvých troch miest v každej kategórií udelené aj zvláštne ceny celej súťaže: za najlepší vokálny výkon, za najlepší inštrumentálny výkon, za najlepší autorský počin a Laureát Kremnického Lasa 2023. Do autorskej súťaže sa treba prihlásiť vopred a k Prihláške priložiť aj texty autorských piesní.

**Poplatky**

* Účastnícky poplatok je stanovený na **8**,- € za každého súťažiaceho. Súťažiaci, ktorí sa zúčastnia súťaže vo viacerých kategóriách (sólo, hudobná skupina), platia účastnícky poplatok iba raz. Učitelia, sprievod a pozorovatelia účastnícky poplatok neplatia. V cene poplatku sú zahrnuté náklady na občerstvenie pre súťažiacich a technické zabezpečenie súťaže.
* Organizátor môže zabezpečiť obedy v rozsahu informácií z Prihlášky v Jedálni ZŠ Pavla Križku v Kremnici (100 m od miesta konania súťaže). Stravná jednotka je v cene **5** €/osoba.
* Organizátor môže zabezpečiť ubytovanie v rozsahu informácií z Prihlášky, v budove ZUŠ J. L. Bellu (nutné vlastné spacáky a prezuvky). Organizátor môže poskytnúť obmedzený počet matracov a nafukovacích postelí. Poplatok za ubytovanie je **2** €/osoba/noc.

**Termíny**

* **PRIHLÁŠKY** je nutné zaslať mailom na **marovoj@gmail.com** (preferujeme)alebo na adresu **ZUŠ J. L. Bellu, Angyalova 419/35, 967 01 Kremnica**, **najneskôr do 06.04.2023.**
* Všetky **POPLATKY** (účastnícky poplatok, strava, ubytovanie) uhradí vysielajúca organizácia, alebo účastník **až po potvrdení prijatia prihlášky**, najneskôr **však** do 21.04.2023,prevodom na účet organizátora (OZ Bašta Musica) vedený v Slovenskej sporiteľni pod číslom **IBAN: SK36 0900 0000 0051 8876 3028, s povinnými informáciami** v poznámke pre prijímateľa:

„**KL 2023, *názov skupiny alebo meno súťažiaceho, vysielajúca organizácia***“

* CESTOVNÉ organizátor neprepláca a je v plnej miere v réžií vysielajúcej organizácie alebo účastníka.

###### Predbežný časový harmonogram súťaže

* prezentácia od 07:30 (následne počas celého dňa)
* začiatok súťaží 09:00
* vyhlásenie výsledkov mladších kategórií cca. 14:00
* ukončenie súťaží cca. 18:00

Presný časový harmonogram súťaže a záverečné pokyny Vám budú zaslané po zbere prihlášok a poplatkov (v týždni od 24.04. do 28.04.2023).

Kontaktné údaje

ZUŠ J. L. Bellu, Angyalova 419/35, 967 01 Kremnica

<https://zuskremnica.edupage.org/>

<https://www.facebook.com/zuskremnica/>

<https://www.facebook.com/groups/kremnickelaso/>

Marián Vojtko DiS. art., zodpovedný za organizáciu súťaže

+421 911 770 898, marovoj@gmail.com

 Číslo IBAN účtu pre úhradu poplatkov:

SK36 0900 0000 0051 8876 3028